***آئی اسمارٹ شنکر*** 2019 کی بھارتی تیلگو - زبان کی سائنس فکشن ایکشن کامیڈی فلم ہے جسے پوری جگناتھ نے لکھا اور ہدایتکاری کی ہے ، اس فلم کو پوری جگن ناتھ اور چارمی کور کی مشترکہ کمپنی نے پروڈیوس کیا ہے، فلم کی موسیقی منی شرما نے ترتیب دی ہے۔  فلم کے اداکاروں میں رام پوتینینی ، نابھا نتیش ، ندھی اگروال ، ستیادیو کانچارانا ، اشیش ودھیارتھی اور پنیت ایسر مرکزی کرداروں میں ہیں۔

36 کروڑروپے سے بنی اس فلم نے چھ دن میں 56 کروڑ ، 9 دن میں 63 کروڑ اور دوہفتوں میں 75 کروڑ کی کمائی کی۔ اس فلم کی مجموعی آمدنی 84 کروڑ روپے ہے۔

کہانی کا خلاصہ
--------------

شنکر (رام پوتینینی) حیدرآباد کا ایک غنڈہ اور کنٹریکٹ کلر ہے جو اپنے چچا (کاکا) کے کہنے پر کچھ بھی کرسکتا ہے، ایک کنٹریکٹ کے تحت اس نے کاسی وشوناتھ نامی ایک اعلی پروفائل سیاست دان (پنیت ایسر) کا قتل کیا۔ پولیس نے شنکر کا پیچھا کیا، لیکن وہ اپنی گرل فرینڈ چاندنی (نابھا نتیش)کے ساتھ فرار ہو گیا۔ پولیس کے ساتھ ہوئی مدبھیٹ میں شنکر کی گرل فرینڈ ماری جاتی ہے اور وہ جیل چلا جاتا ہے، دوسری جانب سی بی آئی کا ایک ایماندار افسر (ستیادیو) اس قتل کے معاملے کی تفتیش کررہا ہے اور اسے کچھ سراغ ملتے ہیں جس سے اسے لگتا ہے کہ اس قتل حقیقی مجرم کوئی اور ہے، شنکر کو جب پتہ چلتا ہے کہ اس کو منصوبہ بنا کر پھنسایا گیا جس کی وجہ سے چاندنی کا قتل ہوا ہے، وہ اصلی قاتلوں کو پکڑنے کے لیے جیل سے بھاگ جاتا ہے۔ حقیقی مجرم کی تلاش میں شنکر اور ارون ایک ہی جگہ پہنچتے ہیں جہاں ان پر حملہ ہوتا ہے اور سی بی آئی آفیسر ارون مارا جاتا ہے اور شنکر زخمی ہوجاتا ہے۔ سی بی آئی چیف (سیاجی شندے) ارون کی گرل فرینڈ اور منگیتر سارہ (ندھی اگروال) جو ایک نیورو سائنٹسٹ ہے، کی مدد سے ارون کی یادداشت کو شنکر کے دماغ میں منتقل کرتے ہیں تاکہ اس کیس کی تفصیلات حاصل کی جاسکیں۔ باقی کہانی اس بارے میں ہے کہ کیسے شنکر نے ارون کی یادداشت کی مدد سے اصل قاتلوں تک پہنچتا ہے۔

کردار
-----

* رام پوتینینی -بطور- شنکر
* نابھا نتیش -بطور- چاندنی
* ندھی اگروال -بطور- سارہ
* ستیادیو کنچرانا -بطور- ارون
* پنیت ایسر -بطور- کاسی وشوناتھ
* گیٹ اپ سرینو -بطور- شنکر کا دوست
* آشیش ودیارتی -
* سیاجی شنڈے - سی بی آئی چیف
* تلسی
* عزیز ناصر
* دیپک شیٹی - منسٹر

پروڈکشن
-------

شیڈول فلم بندی کا حیدرآباد حصہ فروری میں ختم ہوا۔  گوا میں فلم بندی مارچ میں مکمل ہوئی۔  فلم کے ایکشن سین کی عکس بندی اپریل کے دوران وارانسی میں کی گئی تھی۔  فلم بندی مئی کے وسط میں مکمل ہوئی۔

مارکیٹنگ اور رہائی
------------------

فلم کا ٹیزر 15 مئی کو رام پوتھنینی   کی سالگرہ کے موقع پر لانچ کیا گیا تھا۔

حوالہ جات
---------

1. ↑  "iSmart Shankar Latest Collections: Crosses Rs 75Cr"۔ www.tollywood.net۔ 3 August 2019
2. 1 2  "Ismart Shankar teaser out. Ram Pothineni gives fans action-packed return gift on his birthday"۔ India Today۔ 15 May 2019
3. ↑  "ISMART SHANKAR' DONE WITH HYD SCHEDULE, TO GO TO GOA"۔ India Glitz۔ 28 February 2019۔ 01 جون 2019 میں اصل سے آرکائیو شدہ۔ اخذ شدہ بتاریخ 01 جون 2019  الوسيط `|url-status=` تم تجاهله (معاونت)
4. ↑  Neeshita Nyayapati (23 March 2019)۔ "Puri Jagannadh and Ram Pothineni's 'iSmart Shankar' wraps up Goa schedule"۔ Times of India۔ اخذ شدہ بتاریخ 01 جون 2019
5. ↑  "'iSmart Shankar' moves to Varanasi"۔ Telugu Cinema۔ 30 April 2019۔ 01 جون 2019 میں اصل سے آرکائیو شدہ۔ اخذ شدہ بتاریخ 01 جون 2019  الوسيط `|url-status=` تم تجاهله (معاونت)
6. ↑  "'ISMART SHANKAR' WRAPS UP TALKIE PART, LOCKS TEASER DATE"۔ India Glitz۔ 12 May 2019۔ 01 جون 2019 میں اصل سے آرکائیو شدہ۔ اخذ شدہ بتاریخ 01 جون 2019  الوسيط `|url-status=` تم تجاهله (معاونت)
7. ↑  Manoj Kumar R (15 May 2019)۔ "iSmart Shankar movie teaser: Ram Pothineni transforms into Puri Jagannadh's hero"۔ Indian Express۔ اخذ شدہ بتاریخ 31 مئی 2019

بیرونی روابط
------------

آئی اسمارٹ شنکر آئی ایم ڈی بی پر (انگریزی میں)